|  |  |  |
| --- | --- | --- |
| ГРБОВИ ЗА МЕМОРАНДУМ | Republika Srbija  Autonomna Pokrajina Vojvodina  **Pokrajinsko tajništvo za obrazovanje, propise,**  **upravu i nacionalne manjine – nacionalne zajednice**  Bulevar Mihajla Pupina 16, 21000 Novi Sad  T: +381 21 487 4427, F: +381 21 557 074  Psounz@vojvodina.gov.rs | |
|  | KLASA: 128-111-33/2022-03-3 | DATUM: 24. 3. 2022. godine |

Na temelju članka 83. Zakona o zaposlenicima u autonomnim pokrajinama i jedinicama lokalne samouprave („Službeni glasnik RS”, broj: 21/16, 113/17, 113/17 – drugi zakon, 95/18 i 114/21) i članka  7. Uredbe o provedbi internog i javnog natječaja za popunjavanje radnih mjesta u autonomnim pokrajinama i jedinicama lokalne samouprave („Službeni glasnik RS“, broj: 95/16 i 12/22), oglašava se

**INTERNI NATJEČAJ ZA POPUNJAVANJE IZVRŠITELJSKOG RADNOG MJESTA U POKRAJINSKOM TAJNIŠTVU ZA OBRAZOVANJE, PROPISE, UPRAVU I NACIONALNE MANJINE – NACIONALNE ZAJEDNICE**

**I. Tijelo u kojem se popunjava radno mjesto:**

Pokrajinsko tajništvo za obrazovanje, propise, upravu i nacionalne manjine – nacionalne zajednice

**II. Radno mjesto koje se popunjava: savjetnik – pokrajinski prosvjetni inspektor – 1 izvršitelj, na neodređeno vrijeme**

**Opis poslova:**

Obavlja složene inspekcijske i stručno-operativne poslove u području predškolskog, osnovnog i srednjeg obrazovanja i odgoja i učeničkog standarda, koji zahtijevaju posebnu osposobljenost; prati propise i stanje u području predškolskog, osnovnog i srednjeg obrazovanja i odgoja i učeničkog standarda; na teritoriju Pokrajine obavlja nadzor nad radom ustanova predškolskog, osnovnog i srednjeg obrazovanja i odgoja i učeničkog standarda u okviru ovlasti utvrđenih zakonom ili drugim propisom, i to: obavlja neposredan inspekcijski nadzor nad ustanovama u općini, odnosno gradu koji nije organizirao ovaj nadzor; daje instrukcije općini, odnosno gradu za obavljanje inspekcijskog nadzora; pokrajinskom tajniku priprema prijedlog rješenja po žalbi protiv prvostupanjskog rješenja općinske, odnosno gradske uprave, donesenog u obavljanju inspekcijskog nadzora; ostvaruje neposredan nadzor nad radom općinske, odnosno gradske inspekcije, izdaje obvezne instrukcije za izvršavanje zakona i drugih propisa i kontrolira njihovo izvršavanje; oduzima ovlasti pojedinom inspektoru koji poslove ne obavlja pravodobno, stručno, zakonito i savjesno i predlaže utvrđivanje odgovornosti u tijelu kojem je povjereno obavljanje inspekcijskog nadzora; organizira zajedničke akcije s inspektorima u tijelima kojima je povjereno obavljanje inspekcijskog nadzora; traži izvješća, podatke i obavijesti o obavljanju povjerenih poslova inspekcijskog nadzora i obavlja druge poslove sukladno zakonu kojim se na opći način uređuje inspekcijski nadzor; priprema godišnje izvješće o inspekcijskom nadzoru u ustanovama učeničkog standarda; vodi postupak za zaštitu prava učenika srednjih škola; sudjeluje u pripremnim radnjama za osnivanje srednje škole i u utvrđivanju ispunjenosti uvjeta za početak rada i obavljanje djelatnosti srednje škole; sudjeluje u utvrđivanju ispunjenosti uvjeta za početak rada i obavljanje djelatnosti predškolskih ustanova i osnovnih škola; obavlja poslove pripreme mišljenja o primjeni zakona i drugih propisa u području obrazovanja na zahtjev ustanova u području obrazovanja i drugih organizacija i građana; priprema mišljenja na nacrte i prijedloge zakona i drugih propisa u području obrazovanja; pruža pravnu pomoć ustanovama u području obrazovanja i učeničkog standarda, učenicima, njihovim roditeljima i drugim fizičkim i pravnim osobama, sudjeluje u postupku davanja suglasnosti na akt o sistematizaciji radnih mjesta ustanova učeničkog standarda i izrađuje akt o davanju suglasnosti, obavlja poslove vođenja postupka i odlučivanja u upravnoj stvari.

Uvjeti: visoko obrazovanje stečeno u polju društveno-humanističkih, prirodoslovno-matematičkih ili tehničko-tehnoloških znanosti na studijima drugog stupnja (master akademski studiji, master strukovni studiji i specijalistički akademski studiji), po propisu koji uređuje visoko obrazovanje, počevši od 10. rujna 2005. godine, odnosno na osnovnim studijima u trajanju od najmanje četiri godine, po propisu koji je uređivao visoko obrazovanje do 10. rujna 2005. godine, najmanje pet godina radnog iskustva u struci, položen ispit za inspektora, osnovna razina osposobljenosti za rad na računalu, položen državni stručni ispit, kao i potrebne kompetencije za obavljanje poslova.

**Opći uvjeti za rad u tijelima Autonomne Pokrajine Vojvodine:** da je sudionik internog natječaja punoljetan državljanin Republike Srbije; da ima propisano obrazovanje, da nije pravomoćno osuđivan na bezuvjetnu kaznu zatvora od najmanje šest mjeseci i da mu prethodno nije prestajao radni odnos u državnom tijelu, odnosno tijelu autonomne pokrajine i jedinice lokalne samouprave, zbog teže povrede dužnosti iz radnog odnosa, da ispunjava ostale uvjete određene zakonom, drugim propisom i aktom o sistematizaciji radnih mjesta.

**III. Izbor kandidata temelji se na stručnoj osposobljenosti, znanju i vještinama, odnosno provjeri općih i posebnih funkcionalnih kompetencija. Izborni postupak provodi se pismenom i usmenom provjerom i razgovorom s kandidatima**.

U izbornom postupku obavljat će se provjera sljedećih kompetencija:

1. Opće funkcionalne kompetencije:
   * organizacija i rad tijela autonomne pokrajine – provjerit će se putem testa (pismeno)
   * digitalna pismenost – provjerit će se rješavanjem zadataka (praktičnim radom na računalu)
2. Posebne funkcionalne kompetencije:
   * za područje rada – inspekcijski poslovi (opći upravni postupak i osnove upravnih sporova i postupak inspekcijskog nadzora i metode analize rizika) – provjerit će se pismenom simulacijom
   * za područje rada – stručno-operativni poslovi: (postupak izrade stručnih nalaza) – provjerit će se pismenom simulacijom
3. za određeno radno mjesto – relevantni propisi iz djelokruga radnog mjesta: (Zakon o osnovama sustava obrazovanja i odgoja, Zakon o općem upravnom postupku, Zakon o inspekcijskom nadzoru, Zakon o srednjem obrazovanju i odgoju, Zakon o osnovnom obrazovanju i odgoju, Zakon o učeničkom i studentskom standardu, Zakon o obrazovanju odraslih) provjerit će se usmenom simulacijom

Završni razgovor s kandidatom natječajno povjerenstvo provodi u cilju procjene motivacije kandidata za rad na radnom mjestu, mogućih doprinosa na radu i prihvaćanja vrijednosti tijela.

**IV. Mjesto rada:** Novi Sad, Bulevar Mihajla Pupina 16.  
  
**V. Rok za podnošenje prijave na interni natječaj:** Rok za podnošenje prijavaje osam dana i počinje teći 25. 3. 2022. godine, a istječe 1. 4. 2022. godine.   
  
**VI. Osoba zadužena za davanje obavijesti:** Dijana Katona, telefon: 021/487 4427.

**VII. Datum oglašavanja:** 24. 3. 2022. godine

**VIII. Adresa na koju se podnosi prijava:**Pokrajinsko tajništvo za obrazovanje, propise, upravu i nacionalne manjine – nacionalne zajednice, **s naznakom „Za interni natječaj za popunjavanje radnog mjesta savjetnik – pokrajinski prosvjetni inspektor – 1 izvršitelj“.**

**IX. Dokazi koji se prilažu uz prijavu na interni natječaj**:

1. Potpisana prijava s adresom stanovanja, kontakt telefonom, adresom elektroničke pošte i potpisanom izjavom u kojoj se sudionik internog natječaja opredjeljuje hoće li sam pribaviti dokaze o činjenicama o kojima se vodi službena evidencija ili će to tijelo učiniti umjesto njega;
2. životopis s navodima o dosadašnjem radnom iskustvu;
3. izvornik ili ovjerena preslika uvjerenja o državljanstvu;
4. ovjerena preslika osobne iskaznice, odnosno izvadak elektroničkog čitača biometrijske osobne iskaznice;
5. izvornik ili ovjerena preslika uvjerenja MUP-a da kandidat nije osuđivan na bezuvjetnu kaznu zatvora od najmanje šest mjeseci, ne starije od 6 mjeseci od dana oglašavanja internog natječaja;
6. izvornik ili ovjerena preslika diplome kojom se potvrđuje stručna sprema;
7. izvornik ili ovjerena preslika dokaza o najmanje pet godina radnog iskustva u struci (potvrde, rješenja, ugovori i drugi akti iz kojih se može utvrditi na kojim poslovima, s kojom stručnom spremom i u kojem razdoblju je stečeno radno iskustvo),
8. potpisana izjava (obrazac 3) da kandidatu nije prestajao radni odnos u državnom tijelu, odnosno tijelu autonomne pokrajine i jedinice lokalne samouprave, zbog teže povrede dužnosti iz radnog odnosa,
9. izvornik ili ovjerena preslika dokaza o poznavanju rada na računalu (uvjerenje, certifikat, potvrda i sl.),
10. izvornik ili ovjerena preslika uvjerenja o položenom državnom stručnom ispitu,
11. izvornik ili ovjerena preslika uvjerenja o položenom ispitu za inspektora.

Iznimno od točke 11. smatra se da inspektor koji na dan stupanja na snagu Zakona o inspekcijskom nadzoru koji ima najmanje sedam godina radnog iskustva na poslovima inspekcijskog nadzora ispunjava uvjete za obavljanje poslova inspekcijskog nadzora i on nije dužan polagati ispit za inspektora. U navedenom slučaju dostavlja se potvrda kojom se dokazuje da kandidat ima najmanje sedam godina radnog iskustva na poslovima inspekcijskog nadzora.

Sukladno Zakonu o zaposlenicima u autonomnim pokrajinama i jedinicama lokalne samouprave, probni rad je obvezan za sve osobe koje nisu zasnivale radni odnos u tijelu autonomne pokrajine, jedinici lokalne samouprave, ili državnom tijelu. Probni rad za radni odnos zasnovan na neodređeno vrijeme traje šest mjeseci. Službenik na probnom radu koji je radni odnos zasnovao na neodređeno vrijeme polaže državni stručni ispit do okončanja probnog rada, u suprotnom prestaje mu radni odnos. Službenik koji je u radnom odnosu na neodređeno vrijeme dužan je imati položen državni stručni ispit. Službenik kojem probni rad nije obvezan sukladno zakonu, kao i službenik koji je zasnovao radni odnos na neodređeno vrijeme, a nema položen državni stručni ispit, polaže državni stručni ispit u roku od šest mjeseci od dana zasnivanja radnog odnosa.

Odredbom članka 9. stavaka 3., 4. i 103. Zakona o općem upravnom postupku („Službeni glasnik RS“, broj: 18/16 i 95/18 – autentično tumačenje) propisano je, između ostalog, da su tijela u obvezi po službenoj dužnosti, kada je to neophodno za odlučivanje, sukladno zakonskim rokovima, besplatno razmjenjivati, obavljati uvid, obrađivati i pribavljati osobne podatke o činjenicama sadržanim u službenim evidencijama, osim ako stranka izričito izjavi da će podatke pribaviti sama.

Dokazi koji se prilažu uz prijavu na ovaj interni natječaj, a o kojima se vodi službena evidencija su uvjerenje o državljanstvu, uvjerenje MUP-a da kandidat nije osuđivan na bezuvjetnu kaznu zatvora od najmanje šest mjeseci, uvjerenje o položenom državnom stručnom ispitu, uvjerenje o položenom ispitu za inspektora.

Sudionik internog natječaja može se izjasniti o tome da tijelo po službenoj dužnosti pribavi prethodno navedene dokaze od tijela koje je nadležno za vođenje službene evidencije ili da će sam pribaviti navedeni dokaz u propisanom roku.

Ukoliko se sudionik natječaja opredijeli da **tijelo pribavi po službenoj dužnosti** navedeni dokaz, dužan je *u prijavi na interni natječaj o tome se posebno pismeno izjasniti i potpisati izjavu koja je sastavni dio internog natječaja - (obrazac 1) Izjava o davanju suglasnosti za korištenje osobnih podataka u svrhu prikupljanja podataka o navedenom dokazu*.

Ukoliko se sudionik internog natječaja opredijeli da **će sam pribaviti navedeni dokaz**, dužan je u *prijavi na interni natječaj o tome se posebno pismeno izjasniti i potpisati izjavu koja je sastavni dio internog natječaja -(obrazac 2)*

**X. Mjesto, dan i vrijeme provjere osposobljenosti, znanja i vještina kandidata u izbornom postupku:**  
S kandidatima čije su prijave pravodobne, dopuštene, razumljive, potpune i uz koje su priloženi svi potrebni dokazi i koji ispunjavaju uvjete za oglašeno radno mjesto, obavit će se provjera stručne osposobljenosti, znanja i vještina, a naročito znanja i vještina koje su za to radno mjesto utvrđene u okviru posebnih funkcionalnih kompetencija u prostorijama Pokrajinskog tajništva za obrazovanje, propise, upravu i nacionalne manjine – nacionalne zajednice, Novi Sad, Bulevar Mihajla Pupina 16. Pismena i usmena provjera će se obavljati počevši od 5. 4. 2022. godine o čemu će sudionici natječaja biti obaviješteni telefonskim putem na brojeve telefona koje su dostavili u svojim prijavama i putem elektroničke pošte na adrese elektroničke pošte.

**XI. Službenici koji imaju pravo sudjelovati na internom natječaju:**

Sukladno Zakonu o zaposlenicima u autonomnim pokrajinama i jedinicama lokalne samouprave, na interni natječaj mogu se prijaviti:

* + službenici zaposleni na neodređeno vrijeme u tijelima APV, kao i službama i organizacijama koje osniva nadležno tijelo APV i
  + službenici u istom zvanju ili službenici koji ispunjavaju uvjete za napredovanje u zvanje u koje je razvrstano radno mjesto koje se popunjava.

**Napomene:**  
Nepravodobne, nedopuštene, nerazumljive ili nepotpune prijave i prijave uz koje nisu priloženi svi potrebni dokazi (kako je navedeno u tekstu internog natječaja) u izvorniku ili preslici ovjerenoj od nadležnog tijela za ovjeru prijepisa, bit će odbačene Zaključkom Natječajnog povjerenstva. Interni natječaj provodi Natječajno povjerenstvo koje je rješenjem formirao pokrajinski tajnik.

Ovaj interni natječaj objavljuje se na oglasnoj ploči i internetskoj prezentaciji Tajništva i na internetskoj prezentaciji Službe za upravljanje ljudskim resursima.

Pokrajinski tajnik

Zsolt Szakállas

**OBRAZAC 1**

Na temelju članka 13. Zakona o zaštiti osobnih podataka („Sl. glasnik RS”, broj: 97/08, 104/09 – dr. zakon, 68/12 – odluka US i 107/12)1, a radi sudjelovanja na internom natječaju za popunjavanje izvršiteljskog radnog mjesta **savjetnik – pokrajinski prosvjetni inspektor** uPokrajinskom tajništvu za obrazovanje, propise, upravu i nacionalne manjine – nacionalne zajednice, dajem sljedeću

**I Z J A V U**

Suglasan/a sam da se moj JMBG koristi isključivo u svrhu prikupljanja podataka koji se odnose na **(zaokružiti)**:

1. Dokaz o državljanstvu
2. Dokaz da kandidat nije osuđivan na bezuvjetnu kaznu zatvora od najmanje šest mjeseci
3. Uvjerenje o položenom državnom stručnom ispitu
4. Uvjerenje o položenom ispitu za inspektora

................................... .........................................................

**(JMBG davatelja izjave) (Ime i prezime davatelja izjave)**

........................................ ........................................................

(mjesto i datum) (potpis davatelja izjave)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 Suglasno odredbi članka 13. Zakona o zaštiti osobnih podataka („Sl. glasnik RS”, broj: 97/08, 104/09 – dr. zakon, 68/12 – odluka US i 107/12), tijelo vlasti obrađuje podatke bez pristanka osobe, ako je obrada neophodna radi obavljanja poslova iz svoje nadležnosti određenih Zakonom u cilju ostvarivanja interesa nacionalne ili javne sigurnosti, obrane zemlje, sprečavanja, otkrivanja, istrage i progona za kaznena djela ekonomskih, odnosno financijskih interesa države, zaštite zdravlja i morala, zaštite prava i sloboda i drugog javnog interesa, a u drugim slučajevima na temelju pismenog pristanka osobe.

**OBRAZAC 2**

Na temelju članka 103. stavka 3. Zakona o općem upravnom postupku („Sl. glasnik RS”, broj: 18/16 i 95/18 – autentično tumačenje)1, a radi sudjelovanja na internom natječaju za popunjavanje izvršiteljskog radnog mjesta **savjetnik – pokrajinski prosvjetni inspektor** uPokrajinskom tajništvu za obrazovanje, propise, upravu i nacionalne manjine – nacionalne zajednice, dajem sljedeću

**I Z J A V U**

**Izjavljujem da ću sam/a za potrebe postupka pribaviti i dostaviti, do isteka roka za podnošenje prijava na navedeni interni, dokaz (zaokružiti):**

1. Dokaz o državljanstvu
2. Dokaz da kandidat nije osuđivan na bezuvjetnu kaznu zatvora od najmanje šest mjeseci
3. Uvjerenje o položenom državnom stručnom ispitu
4. Uvjerenje o položenom ispitu za inspektora

................................... .........................................................

**(JMBG davatelja izjave) (Ime i prezime davatelja izjave)**

........................................ ........................................................

(mjesto i datum) (potpis davatelja izjave)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 Suglasno odredbi članka 103. stavka 3. Zakona o općem upravnom postupku („Sl. glasnik RS”, broj: 18/16 i 95/18 – autentično tumačenje), u postupku koji se pokreće po zahtjevu stranke tijelo može obavljati uvid, pribavljati i obrađivati osobne podatke o činjenicama o kojima se vodi službena evidencija kada je to neophodno za odlučivanje, osim ako stranka izričito izjavi da će te podatke pribaviti sama. Ako stranka u roku ne podnese osobne podatke neophodne za odlučivanje tijela, zahtjev za pokretanje postupka će se smatrati neurednim.

**OBRAZAC 3**

Ja, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ime i prezime kandidata) pod kaznenom i materijalnom odgovornošću dajem

**I Z J A V U**

da mi nije prestajao radni odnos u državnom tijelu, odnosno tijelu autonomne pokrajine i jedinice lokalne samouprave, zbog teže povrede dužnosti iz radnog odnosa, a radi prijave na interni natječaj za savjetnika – pokrajinskog prosvjetnog inspektora koji je raspisalo Pokrajinsko tajništvo za obrazovanje, propise, upravu i nacionalne manjine – nacionalne zajednice.

........................................ ........................................................

(mjesto i datum) (potpis davatelja izjave)